人因工程

人因工程，粵文又有叫人機工程或者人體工學，係考慮人類因素嚟設計產品同系統嘅一個工程學領域。

一位人因工程師定位 

國際人因工程學會係噉樣定義人因工程嘅：

人因工程嘅簡單例子有：
設計張書檯嗰陣，諗吓用張書檯嘅人嘅身高係點，張書檯會唔會高得滯，搞到個人坐姿唔好；
設計塊鍵盤嗰陣，諗吓塊鍵盤有幾斜，會唔會令個用家焗住要拗彎手腕，長遠對用家嘅手腕健康唔好；
設計個用嚟做航空交通控制嘅系統嗰陣，諗吓個系統傳資訊嘅率會唔會超越控制員嘅注意力極限同搞到控制員犯錯率上升；
... 等等。

人因工程係一個理論同實踐並重嘅領域：一方面，人因工程師會嘗試建立用嚟描述人類同機械之間嘅互動嘅理論模型，途中用到多個理論領域嘅知識－包括認知科學領域同自然科學，例子有用古典力學分析一個人使用一部機械嗰陣身體各部份會受幾多力，同埋呢啲力會唔會大到足以對嗰個人嘅身體造成傷害；另一方面，人因工程師又係一個實用嘅專業，成日會有人出錢請人因工程師幫手做產品或者系統嘅設計，例如有好多工廠都會請人因工程師度工作空間要點設計先可以令做嘢效率最大化。

人機互動 

人機互動可以話係人因工程嘅一個子領域，結合電腦科學同認知科學，研究用家同電腦之間嘅互動：例如人喺打機嗰陣，好多時都會變到高度專注，而佢哋打機嗰時嘅專注程度會影響佢哋點樣撳掣，呢樣嘢又會影響部機跟住出乜嘢輸出－人機互動上嘅技術同研究重點正正就在於觀察呢啲互動，分析件產品嘅狀態同用家嘅心理狀態點樣一齊隨時間變化。

人機互動嘅基本理論模型可以畫成下圖：

人機互動將用家同電腦想像成輸入輸出系統：
用家會以某啲方式向部電腦傳遞有關「佢想部電腦做乜」嘅訊號－用家嘅輸出，電腦嘅輸入；廿一世紀初嘅電腦有好多架生用嚟俾用家向部電腦俾輸入－包括咗鍵盤、踎士、咪高峰同埋輕觸式熒幕呀噉，呢啲架生能夠話俾部電腦知用家想佢做啲乜，然後部電腦會按自己內部嘅演算法對呢啲輸入做各種嘅運算。
部電腦做完運算之後，就會以某啲方式向用家傳遞運算結果－電腦嘅輸出，用家嘅輸入；廿一世紀初嘅電腦基本上實會有熒光幕同埋喇叭，呢啲架生會向用家傳達資訊，而用家內部嘅認知過程會對呢啲資訊作出處理，最後用家就會俾出「決定撳呢個呢個掣」或者「決定用手指篤輕觸式熒幕嘅呢一忽」等嘅輸出。

相關知識 
人體相關嘅力學
生理
認知功能
注意力

工程學
職業安全
力學
心理學
認知心理學
組織心理學
生理學

文獻 

Berlin, C., & Adams, C. (2017). Production ergonomics: Designing work systems to support optimal human performance. Ubiquity Press. DOI: https://doi.org/10.5334/bbe.
Bridger, R. (2008). Introduction to ergonomics. Crc Press.
Warm, J. S., Parasuraman, R., & Matthews, G. (2008). Vigilance requires hard mental work and is stressful (PDF). Human factors, 50(3), 433-441.

攷

拎 

Directory of Design Support Methods Directory of Design Support Methods.
Engineering Data Compendium of Human Perception and Performance.
Index of Non-Government Standards on Human Engineering...
Index of Government Standards on Human Engineering...
Human Factors Engineering resources.
Human Factors in aviation.
NIOSH Topic Page on Ergonomics and Musculoskeletal Disorders.
Office Ergonomics Information from European Agency for Safety and Health at Work.
Human Factors and Ergonomics Resources.
HSI Tools Catalog.

工程學